**Kritériá pre výber projektov**

**Program Slovensko 2021– 2027**

**Poskytovateľ:**

Ministerstvo práce, sociálnych vecí a rodiny SR,

**Spracovateľ dokumentu:**

Ministerstvo práce, sociálnych vecí a rodiny SR

**Časť Programu Slovensko 2021 - 2027, na ktorú sa kritériá pre výber projektov uplatňujú:**

Cieľ politiky súdržnosti č. 4

Sociálnejšia a inkluzívnejšia Európa vykonávajúca Európsky pilier sociálnych práv;

Národné projekty (NP), ktoré sú podporené zo zdrojov Európskeho fondu regionálneho rozvoja (EFRR).

|  |  |
| --- | --- |
| **Špecifický cieľ** | **Akcie** |
| RSO4.1 Zvyšovanie účinnosti a inkluzívnosti trhov práce a prístupu ku kvalitnému zamestnaniu rozvíjaním sociálnej infraštruktúry a podporou sociálneho hospodárstva | investičná a kompenzačná pomoc sociálnym podnikom kombináciou návratnej (finančné nástroje) a nenávratnej pomoci v jednej operácii |
| tvorba moderných a efektívnych IKT nástrojov na poskytovanie služieb zamestnanosti |
| debarierizácia objektov, v ktorých sa poskytujú služby zamestnanosti, debarierizácia pracovísk u zamestnávateľov |
| výstavba, rekonštrukcia a obnova zariadení starostlivosti o deti do 3 rokov |
| RSO4.3 Podpora sociálno-ekonomického začlenenia marginalizovaných komunít, domácností s nízkym príjmom a znevýhodnených skupín vrátane osôb s osobitnými potrebami prostredníctvom integrovaných akcií vrátane bývania a sociálnych služieb | dobudovanie komunitných centier a zlepšenie ich vybavenosti |
| zabezpečenie dostupnej a prístupnej infraštruktúry pre potreby sociálnych služieb krízovej intervencie, vrátane ich vybavenosti |
| budovanie/zriaďovanie domov komplexnej pomoci pre deti zažívajúce násilie |
| zabezpečenie infraštruktúry dostupného bývania |
| RSO4.5 Zabezpečenie rovného prístupu k zdravotnej starostlivosti a zvýšenie odolnosti systémov zdravotnej starostlivosti vrátane primárnej starostlivosti a podpory prechodu z inštitucionálnej starostlivosti na rodinnú a komunitnú starostlivosť | budovanie, rekonštrukcia a debarierizácia zariadení SPODaSK |
| budovanie zariadení SPODaSK na komunitnej úrovni |
| rozvoj IKT nástrojov na výkon opatrení SPODaSK (vrátane opatrení vykonávaných subjektami na základe príslušnej akreditácie) |
| dobudovanie/materiálno-technické zabezpečenie a rekonštrukcia zariadení dlhodobej (sociálnej a zdravotnej) a následnej starostlivosti komunitného typu |
| zabezpečovanie komunitných sociálnych služieb s použitím telekomunikačných technológií |

**Požiadavky podľa článku 73 nariadenia o spoločných ustanoveniach**

Požiadavky posudzované v súlade s článkom 73 nariadenia o spoločných ustanoveniach pri všetkých žiadostiach o poskytnutie nenávratného finančného príspevku (ŽoNFP) sú uvedené v dokumente „Všeobecná metodika a kritériá použité pre výber projektov“, ktorý je v súlade s článkom 40 nariadenia Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku („nariadenie o spoločných ustanoveniach“ alebo „NSU“) predmetom schvaľovania monitorovacím výborom a ktorý vypracoval riadiaci orgán pre Program Slovensko 2021 - 2027.

Projekt môže byť podporený iba v prípade, ak pri všetkých posudzovaných vylučujúcich kritériách je výsledok „áno“.

1. **VECNÉ Hodnotiace kritériÁ**
2. **Vylučujúce kritériá**

Výber projektov na implementáciu v rámci Cieľa politiky súdržnosti 4 Sociálnejšia a inkluzívnejšia Európa implementujúca Európsky pilier sociálnych práv, ŠC RSO4.1, RSO4.3 a RSO4.5 bude rešpektovať výstupy dokumentov spracovaných pre potreby programového obdobia 2021 – 2027, ako aj príslušnú legislatívu pre oblasť trhu práce, rozvoja sociálneho hospodárstva a sociálnych služieb.

Kritéria pre výber projektov – vecné hodnotiace kritéria predstavujú kritéria pre výber projektov nad rámec minimálnych požiadaviek na výber projektov podľa článku 73 nariadenie o spoločných ustanoveniach.

Tieto vecné hodnotiace kritéria ako aj každá ich zmena, podliehajú podľa čl. 40, ods. 2 všeobecného nariadenia schváleniu Monitorovacím výborom pre Program Slovensko 2021 – 2027 po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 4 (Sociálnejšia a inkluzívnejšia Európa implementujúca Európsky pilier sociálnych práv) politiky súdržnosti EÚ.

1. **Bodované kritériá**

Vzhľadom na to, že v prípade národných projektoch pri výbere nedochádza k súťaži sa bodované kritériá neaplikujú.

Nižšie definované hodnotiace kritériá žiadostí o poskytnutie nenávratného finančného príspevku (ďalej ako „ŽoNFP“) predstavujú vylučujúce kritéria, ktoré sú vyhodnocované iba možnosťou „áno“ alebo „nie“, pričom ,,nie“ znamená automaticky nesplnenie kritérií pre výber projektov a neschválenie ŽoNFP, pričom je potrebné **pokračovať v posudzovaní všetkých nasledujúcich kritérií odborného hodnotenia**.

|  |
| --- |
| **VYLUČUJÚCE HODNOTIACE KRITÉRIÁ** |
| Kritérium č. 1: **Vhodnosť navrhovaných aktivít z vecného a časového hľadiska** |
| **Predmet posúdenia** | **výsledok** | **Spôsob aplikácie kritéria** |
| Posudzuje sa kvalitatívna úroveň a využiteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou (napr. prílohy ŽoNFP) vrátane reálnosti a primeranosti nastavenia hodnôt merateľných ukazovateľov voči výške žiadaného NFP a rozsahu aktivít projektu  | **áno** | Navrhovaný spôsob realizácie všetkých aktivít umožňuje dosiahnutie výstupov projektu v navrhovanom rozsahu, aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou, hodnoty merateľných ukazovatele sú reálne a primerané voči výške žiadaného NFP a rozsahu aktivít. |
| **nie** | Navrhovaný spôsob realizácie aktivít vykazuje aspoň jeden z nasledovných nedostatkov, ktoré môžu mať vplyv na dodržanie žiadateľom stanovenej dĺžky realizácie projektu/ohrozenie dosiahnutia cieľa a výsledkov projektu: a) neumožňuje dosiahnutie výstupov projektu v navrhovanom rozsahu, b) aktivity projektu nie sú v plnej miere logicky previazané, c) časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou d) hodnoty merateľných ukazovateľov nie sú vecne a časovo reálne a primerané voči výške žiadaného NFP a rozsahu aktivít. |

Odborný hodnotiteľ (ďalej „OH“) posudzuje informácie uvedené v častiach ŽoNFP: “Spôsob realizácie aktivít projektu“, „Harmonogram realizácie aktivít“, „Aktivity projektu a očakávané merateľné ukazovatele“.

OH posudzuje najmä plnenie nasledovných oblastí:

* jednotlivé aktivity, resp. čiastkové práce na projekte na seba vecne a logicky nadväzujú,
* dĺžka trvania jednotlivých aktivít je realistická a umožňuje dosiahnutie výstupov projektu v navrhovanom rozsahu,
* časové obdobie realizácie projektu je v súlade so súvisiacou dokumentáciou (napr. prílohy ŽoNFP), ďalšími lehotami vyplývajúcimi z legislatívy SR, relevantnými zmluvnými vzťahmi, resp. relevantnými povoleniami súvisiacimi s realizáciou projektu (ak relevantné),
* hodnoty merateľných ukazovateľov sú reálne a vecne dosiahnuteľné realizáciou navrhovaných aktivít,
* hodnoty merateľných ukazovateľov sú časovo dosiahnuteľné v rámci plánovaného harmonogramu realizácie aktivít ŽoNFP..

V prípade, že ŽoNFP umožňuje dosiahnutie výstupov projektu v navrhovanom rozsahu, všetky aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou (napr. prílohy ŽoNFP), hodnoty merateľných ukazovatele sú vecne a časovo reálne a primerané voči výške žiadaného NFP a rozsahu aktivít OH priradí odpoveď „áno“.

V opačnom prípade, ak OH identifikuje aspoň jeden nedostatok v navrhovanom spôsobe realizácie aktivít projektu, priradí odpoveď „nie“.

OH svoju odpoveď zdôvodní v hodnotiacom hárku odborného hodnotenia v časti „Komentár“ a súčasne uvedie odkaz na dokument vrátane relevantnej časti (ŽoNFP a relevantnej prílohy), na základe ktorej bolo vykonané hodnotenie. **OH je povinný uviesť odpoveď pri každom konkrétnom hodnotení.**

|  |
| --- |
| Kritérium č. 2: **Efektívnosť a hospodárnosť výdavkov projektu** |
| **Predmet posúdenia** | **Výsledok** | **Spôsob aplikácie kritéria** |
| Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.V prípade prekročenia stanovených finančných limitov alebo v prípade konkrétnych výdavkov, ktoré budú nadhodnotené, budú tieto výdavky znížené a projekt nebude diskvalifikovaný. | **áno** | Viac ako 75% žiadaných výdavkov projektu **je hospodárnych a efektívnych** a zodpovedajú obvyklým cenám v danom čase a mieste a spĺňajú cieľ minimalizácie nákladov pri dodržaní požadovanej kvality výstupov. Ostatné výdavky budú odborným hodnotiteľom adekvátne znížené. |
| **nie** | 25% a viac žiadaných výdavkov projektu **nie je hospodárnych a/alebo efektívnych**, nezodpovedajú obvyklým cenám v danom čase a mieste, nespĺňajú cieľ minimalizácie nákladov pri dodržaní požadovanej kvality výstupov. V takom prípade je projekt diskvalifikovaný a vylúčený z ďalšieho hodnotenia. |

V rámci hodnotiaceho kritéria sa jednotlivé výdavky hodnotia z nasledovných aspektov:

* dodržanie jednotlivých percentuálnych a finančných limitov na určené typy výdavkov a prípadne benchmarkov na realizáciu ucelených aktivít,
* primeranosť merných množstiev výdavkov z pohľadu nevyhnutnosti pre realizáciu aktivít projektu,

OH vyhodnotí, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase. Pri overovaní hospodárnosti OH postupuje v zmysle dokumentu CKO - Príručka k oprávnenosti výdavkov pre programové obdobie 2021-2027. OH v závislosti od druhu výdavku identifikuje, či na hodnotené výdavky projektu bude aplikovať percentuálne/finančné limity a/alebo benchmarky, bude hodnotiť kritérium podľa zrealizovaného verejného obstarávania, prieskumu trhu a/alebo podľa expertízneho posúdenia (napr. odborný posudok/úkon znalca), alebo iným spôsobom uvedeným v Príručke k oprávnenosti výdavkov pre programové obdobie 2021-2027.

Limit výdavkov je definovaný ako maximálny limit na úrovni:

* jednotkových výdavkov v rámci priamych aj nepriamych výdavkov,
* skupín výdavkov (napr. percentuálny limit na nepriame výdavky z priamych výdavkov).

V prípade finančných a percentuálnych limitov, ktoré sa vzťahujú na konkrétne typy výdavkov (napr. nákup stavieb a pod.), sú stanovené konkrétne hodnoty v prílohe výzvy. V prípade prekročenia stanovených finančných a percentuálnych limitov OH vyhodnotí výdavky nad stanovený limit ako neoprávnené a bude adekvátne znížená výška výdavku na úroveň limitu.

**OH hodnotí hospodárnosť a efektívnosť výdavkov projektu na základe vlastných odborných skúseností a presne popíše postupy a zdôvodnenie daného hodnotenia.**

OH overí správnosť vstupných údajov pre výpočet, ktoré sú uvedené v rozpočte projektu. Musí byť zohľadnená aj skutočnosť, či žiadateľ je alebo nie je platiteľ DPH. V prípade, ak nie je platiteľ DPH, sumy musia byť uvedené s DPH. V prípade, ak je platiteľ DPH, sumy musia byť uvedené bez DPH (v závislosti od typu výdavkov).

Cieľom hodnotenia je posúdiť, či je dodržaný princíp hospodárnosti, minimalizácie nákladov pri dodržaní požadovanej kvality a rozsahu výstupov. V prípade identifikácie neoprávnených výdavkov projektu na základe uvedených kritérií OH zníži výšku celkových oprávnených výdavkov znížením výšky jednotlivých oprávnených výdavkov, znížením merných množstiev jednotlivých oprávnených výdavkov alebo ich zaradením do neoprávnených výdavkov v celej výške.

**Po vyhodnotení všetkých výdavkov sa pri posudzovaní hospodárnosti a efektívnosti výdavkov projektu berie do úvahy výška výdavkov projektu po vylúčení neoprávnených výdavkov OH**. Ak OH identifikuje neoprávnené výdavky (konkrétne položky alebo kategórie výdavkov), je povinný konkrétne zdôvodniť prečo výdavky označil za neoprávnené. Ak identifikované vecne neoprávnené výdavky tvoria 25% a viac finančnej hodnoty žiadateľom definovaných celkových oprávnených výdavkov projektu po ich prípadnom znížení OH, navrhnuté výdavky projektu nespĺňajú podmienku efektívnosti a hospodárnosti výdavku projektu a následne OH priradí odpoveď „nie“. Ak sú identifikované vecne neoprávnené výdavky vo výške menšej ako 25 % finančnej hodnoty žiadateľom deklarovaných celkových oprávnených výdavkov OH pristupuje k posudzovaniu kritériá č. 2 „Efektívnosť a hospodárnosť výdavkov projektu“ podľa priloženej tabuľky.

OH svoju odpoveď zdôvodní v hodnotiacom hárku odborného hodnotenia v časti Komentár a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. OH je povinný popísať a uviesť v časti Komentár ku každému z pomocných nástrojov na overenie hospodárnosti a efektívnosti výdavkov konkrétny spôsob, ako overil podmienku a či zodpovedajú obvyklým cenám v danom mieste a čase na základe svojho odborného úsudku. OH je povinný v rámci komentára v hodnotiacom hárku uviesť **pre všetky typy** výdavkov, ktoré vyhodnocoval, slovný popis dôvodov vyhodnotenia daného hodnotiaceho kritéria, pričom dôvody popíše čo najvecnejšie a argumentačne ich podloží aj s odvolaním sa na konkrétne pravidlá, t. j. konkrétne číselné hodnoty posudzovaných finančných a percentuálnych limitov, , iných výdavkov, resp. odvolaním sa na konkrétne právne predpisy (tam, kde je to relevantné) atď., ktoré boli posudzované v rámci overovania efektívnosti a hospodárnosti výdavkov a uvedie výsledok posúdenia. OH je povinný uviesť odpoveď pri každom konkrétnom hodnotení kritéria a súčasne je povinný zabezpečiť uchovávanie dokumentácie aj všetkých podkladov z vykonaného posúdenia hospodárnosti výdavkov.

Pri vyhodnotení kritéria OH vykoná samostatné overenie dodržania princípu hospodárnosti a efektívnosti a nie je oprávnený spoliehať sa len na dokumentáciu predloženú žiadateľom a v hodnotiacom hárku sa len odkázať na uvedené podklady, ale musí uviesť aj vlastné úvahy a zdôvodnenie, prečo považuje rozpočet za hospodárny, vrátane zdôvodnenia, prečo nemá o predložených podkladoch pochybnosti a považuje ich za relevantné. OH je povinný v komentári v hodnotiacom hárku zaznamenať všetky relevantné zdôvodnenia, skutočnosti a úvahy, ktoré boli podkladom a viedli k jeho výroku a záverom posúdenia hospodárnosti (tzn. je potrebné uviesť to, aké úkony boli vykonané, aké skutočnosti boli posúdené, aké skutočnosti boli zohľadnené pri formulovaní záveru overenia hospodárnosti).

OH kvalifikovaným posúdením posudzuje adekvátnosť[[1]](#footnote-1) rozpočtu v kontexte projektu ako celku. V prípade, že v rámci odborného hodnotenia sa posudzuje hospodárnosť výdavkov, posudzuje ich OH v nasledovnom rozsahu:

* ak ide o výdavky, ktoré nie sú predmetom VO alebo obstarávania, OH posúdi hospodárnosť nárokovaných výdavkov na základe svojej odbornosti, skúsenosti a znalosti. Pri posudzovaní vychádza z dokumentácie od žiadateľa (napr. opisu projektu, podklady preukazujúce mzdovú politiku žiadateľa). V prípade, že má pochybnosti o dostatočnosti podkladov od žiadateľa a o hospodárnosti predmetných výdavkov, uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.
* ak ide o výdavky, pre ktoré už bolo ukončené VO alebo obstarávanie a overenie hospodárnosti výdavkov z VO alebo obstarávania sa uskutočňuje v konaní o žiadosti o NFP a ukončené VO alebo obstarávanie bolo predmetom kontroly zo strany SO PSK (UVO) je postačujúce, že OH overí hospodárnosť nárokovaných výdavkov na základe svojej odbornosti, skúsenosti a znalosti, pričom dôraz kladie na dokumentáciu k ukončenému VO alebo obstarávaniu. OH rovnako overí, či suma v rozpočte je totožná alebo nižšia ako výsledná suma z VO/obstarávania a túto sumu konfrontuje vo vzťahu k limitom, ak boli stanovené. Toto overenie hospodárnosti zaznamená do hodnotiaceho hárku.
* ak ide o výdavky, pre ktoré ešte nebolo ukončené VO alebo obstarávanie, alebo ukončené VO, alebo podmienky poskytnutia príspevku v zmysle výzvy neuvádzajú povinnosť mať ukončené VO/obstarávanie ku dňu predloženia ŽoNFP, OH posúdi hospodárnosť nárokovaných výdavkov na základe svojej odbornosti, skúsenosti a znalosti v kombinácií s posúdením relevantnosti žiadateľom predloženej dokumentácie k preukázaniu hospodárnosti výdavkov. V prípade, že má pochybnosti o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.

1. Pod adekvátnosťou sa rozumie odborné posúdenie toho, či navrhovaná položka rozpočtu je potrebná a či je potrebná v popisovanom rozsahu/kvalite vo vzťahu k potrebám projektu. [↑](#footnote-ref-1)